钦定古今图书集成/明伦汇编/氏族典/第312卷 > 程之邵
## 钦定古今图书集成/明伦汇编/氏族典/第312卷 > 程之邵

按《宋史程之邵传》：“之邵字懿叔，眉州眉山人。曾祖仁
霸，治狱有阴德。之邵以父荫为新繁主簿，入为三司
磨勘官。从副使蹇周辅计度江岭盐，还除广东转运
判官。元祐初，提举利梓路常平。周辅得罪，亦罢知祥
符县，俄知泗州，为夔路转运判官，除主管秦蜀茶马
公事，知凤翔府，徙郑州。元符中，复主管茶马，三进秩”，
为熙河都转运使，擢显谟阁待制。敌犯熙河，之邵摄
帅事，屯兵行边境解去，俄得疾卒。子唐，至宝文阁学
士。